हरियाणा में 5 हजार करोड़ का निवेश करेंगे योगगुरु बाबा रामदेव

गुड़गांव। हरियाणा में निवेश को बढ़ाने के मकसद से गुड़गांव में दो दिवसीय 'ग्लोबल इन्वेस्टर्स समिट - 2016' का आयोजन किया जा रहा है। निवेशक शिखर सम्मेलन में योगगुरू बाबा रामदेव ने भी हिस्सा लिया। समिट में बाबा रामदेव ने हरियाणा में 5 हजार करोड़ के निवेश का एलान किया। रामदेव के अलावा अध्यात्मिक गुरू श्री श्री रविशंकर ने भी निवेशक शिखर सम्मेलन में शिरकत की।

साइबर सिटी में आयोजित ग्लोबल निवेशक शिखर सम्मेलन में केन्द्रीय परिवहन मंत्री नितिन गडकरी के साथ हरियाणा राज्यपाल कप्तान सिंह सोलंकी, सीएम मनोहर लाल खट्टर, केन्द्रीय रक्षा राज्य मंत्री राव इन्द्रजीत सिंह व प्रदेश के उद्योग मंत्री कैप्टन अभिमन्यु ने भी शिरकत की। राज्य के मुख्यमंत्री मनोहर लाल ने निवेशकों के साथ मुलाकात कर एमओयू फाइलों का अदान प्रदान किया।

हर में पहुंचेगी बिजली

ग्लोबल निवेशक शिखर सम्मेलन में केंद्रीय ऊर्जा मंत्री पियूष गोयल ने कहा 30 हज़ार की आबादी वाले इलाकों में वेस्ट मटेरियल से बिजली तैयार करने के लिए स्माल पॉवर प्लांट लगाने का प्रयास किया जा रहा है। 2019 तक देश के हर घर में बिजली पहुंच जाएगी।

हरियाणा में निवेश की अपार संभावनाएं

सोमवार को वित्त मंत्री अरुण जेटली ने समिट का उद्घाटन करते हुए कहा कि हरियाणा में निवेश की अपार संभावनाएं और हैं और राष्ट्रीय राजधानी से सटे होने के कारण इसका महत्व और भी बढ़ जाता है।

मुख्य बिंदु

-ग्लोबल निवेशक शिखर सम्मलेन से हरियाणा में 4.5 लाख करोड़ तक निवेश की उम्मीद, लक्ष्य 1 लाख करोड़ का था।

-ग्लोबल निवेशक शिखर सम्मलेन में वांडा ग्रुप ने निवेश के माध्यम से लगभग 2 लाख जॉब उपलब्ध कराने की बात कही। हरियाणा में वांडा ग्रुप 70 हजार करोड़ निवेश करेगा।

-ग्लोबल निवेशक शिखर सम्मलेन में हरियाणा सरकार ने सोलर पावर पॉलिसी लॉच की, कुछ साल के दौरान 4000 मेगावाट बिजली पैदा करने का रखा लक्ष्य।

-इंडिया बुल्स ने हाऊसिंग सेक्टर में 25 हज़ार करोड़ निवेश के लिए समझौता किया।

-हरियाणा में रतन पावर ग्रुप ने 9 हजार करोड़ निवेश की घोषणा की।

Posted By: Amit Mishra

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस